Intervju učenika Medijske skupine s Markom Mesićem



Matea: Kada si počeo voziti? Kako?

Marko: Počeo sam voziti prije tri i pol godine. Sasvim slučajno, na karting stazi u blizini poznatog trgovačkog centra. Već tada zamijetili su moj talent.

Petar: Gdje sada voziš?

Marko: U proljeće krećem s trenizima, na stazi u Novom Marofu. Mario Sekulić i Marijan Vidanec su moji treneri.

Fran: Je li lagano voziti? Bojiš li se?

Marko: Dok vozim osjećam se odlično, obožavam brzinu. Jako je zabavno. Vožnja nije laka, često je dovoljna mala pogreška i nećeš biti među najboljima. Nikada ne osjećam strah.

Luka: Zabavljaš li se?

Marko: Karting je super, zabavljam se.

Ivona: Gdje si dosad nastupao?

Marko: Vozio sam sportski stil kup Slovenije, Italije i Hrvatske, te Prvenstvo Hrvatske u klasi u kojoj se natječu vozači od sedam do dvanaest godina. Vozio sam i u Mađarskoj.

Lana: Koliko trofeja si osvojio?

Marko: Dosad sam osvojio trinaest trofeja. To nisu klasične medalje. Neke izgledaju poput debelog obruča, koji staviš oko vrata.



Lara: Gdje si osvojio 1. mjesto?

Marko: U Sloveniji.

Lovro: Kako se osjećaš kad osvojiš 2. mjesto?

Marko: Svaki put mi je zabavno voziti. Naravno, biti prvi je najbolje.

Lana: Što te najviše privlači u kartingu? Kako se osjećaš dok voziš?

Marko: Osjećam se super, obožavam brzinu, ne mogu to riječima opisati.

Učiteljica: Kojom brzinom voziš?

Marko: Najveća brzina koju postižem je 90 km/h. Uskoro ću voziti 110 km/h.

Jana: Tko te podržava?

Marko: Podržava me cijela moja obitelj, članovi mog tima, prijatelji iz škole…

Zvonimir: Koliko to „košta“ ?

Marko: Zaista ne znam. Ja samo vozim.

Luka: Primaš li plaću?

Marko: Ne primam plaću. Ponekad me nagrade članovi obitelji, deda, baka…

Lana: Imaš li još neki hobi uz karting?

Marko: Igram nogomet u NK Zelina.

Lovro: Jesi li zaljubljen?

Marko: Na to pitanje ne želim odgovoriti.